Ավելի վաղ հայ արվեստի երկնակամարում շողշողում էին Մարտիրոս Սարյանն ու Երվանդ Քոչարը: Նրանք էին առաջինները, որ հաճույքով եւ սիրով նվիրեցին իրենց ազատաոճ, ժամանակի շունչն ու ռիթմը կրող ստեղծագործությունները, որպեսզի կայանա իրենց վաղեմի երազանքը, այն է՝ ունենալ արդի արվեստի թանգարան, ցուցադրվել Հայաստանի մայրաքաղաքային թանգարանում՝ Մոդեռն Արտ-ում: Այդ բաղձալի երազանքը իր սրտին հոգեհարազատ նկարիչների հետ միասին իրականացրեց Հենրիկ Իգիթյանը: